193.

__NOTOC__
Godina **193.** (**[[rimske brojke|CXCIII]]**) bila je redovna godina koja počinje u ponedjeljak u julijanskom kalendaru. U svoje vrijeme je bila poznata kao **Godina konzulstva Sosija i Ericija** (ili, rjeđe, **godina 946. ''[[Ab urbe condita]]***). Oznaka 193. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.

== Događaji ==

* [[1. 1.]]—[[Godina pet careva]]: [[Rimski Senat]] se sastaje dan nakon ubistva cara [[Komod]]a i bira [[Pertinaks|Publija Helvija Pertinaksa]] za njegovog nasljednika. Pertinaks, koji na prijestolje dolazi protiv svoje volje, prisiljen je poduzimati hitne i nepopularne mjere kako bi obnovio iscrpljene državne financije i poboljšao ozbiljno narušenu disciplinu u [[rimska vojska|rimskoj vojsci]].
* Posljednja (4.) godina ere *Chuping'' kineske dinastije Han.
* Godina pet careva: Nastojeći reorganizirati državne financije, Pertinaks ukida popularne programe raspodjele hrane koje je uveo car Trajan, a što izaziva duboko nezadovoljstvo u Rimu, uključujući i pripadnike Pretorijanske garde.
* 28. 3.— Godina pet careva: Pertinaks je ubijen od strane pretorijanaca koji na juriš zauzimaju carsku palaču. Pretorijanci nakon toga održavaju javnu aukciju za carsku krunu, na kojoj pobjeđuje Marko Didije Julijan, ponudivši im 300 miliona sestercija.
* 9. 4.—Godina pet careva: Vojnog komandanta Lucija Septimija Severa njegove trupe u Iliriku (Balkan) proglašavaju za novog cara. Nakon toga Sever sa 16 legija započinje pohod na Rim.
* Godina pet careva: Nezavisno od Septimija Severa, na krajnjem zapadu Carstva se novim rimskim carem proglašava Klodije Albin, guverner Britanije, dok se na Istoku novim carem proglašava guverner Sirije Pescenije Niger. Obojica uživaju podršku trupa pod svojom komandom. 
* 1. 6.—Godina pet careva: Septimije Sever sa svojim trupama ulazi u Rim te daje pogubiti Julijana. Nastojeći konsolidirati vlast, uklanja dotadašnje ljudstvo Pretorijanske garde koju će zamijeniti njemu vjernih 15.000 vojnika koji su dotada služili u legijama na Dunavu. Dolaskom Septimija na vlast u Rimu otpočinje vladavina nove Severovske dinastije.
* Godina pet careva: Septimije Sever sklapa sporazum sa Klodijem Albinom koji ga priznaje za cara u zamjenu za titulu Cezara i vlast nad zapadnim provincijama. Pescenije Niger, međutim, nastoji zauzeti Rim, što dovodi do građanskog rata između njega i Severa. 
* Godina pet careva: Koristeći kaos u Rimskom Carstvu, britska plemena napadaju, zauzimaju i oštećuju Hadrijanov zid, koga će kasnije morati popravljati legionari. 
* Godina pet careva: Trupe odane Septimiju Severu se sukobljavaju sa trupama Pescenija Nigera u Maloj Aziji te im nanose poraz u bitkama kod Kizika i Niceje. 
* Udjel srebra u rimskom denaru pod Septimijem Severom pada na ispod 50 posto; smanjivši se u odnosu na 68 posto pod vladavinom Marka Aurelija.
* Financijski i upravni kaos u Rimskom Carstvu se počinje održavati i kroz prve radionice za falsificiranje novca.

## Rođenja
* Luo Tong, kineski general u službi Sun Quana i države Wu (u. 228)

## Smrti
* 28.3.—Pertinaks, rimski car (atentat) (u. 126)
* 1.6.—Didije Julijan, rimski car (atentat)
* Liu Yu, kineski general u službi dinastije Han